અમદાવાદ: સાબરમતી જેલના સત્તાધીશો ફરી એકવાર ઊંઘતા ઝડપાયા છે. જેલમાંથી એક કેદી ફરાર જતાં પોલીસ દોડતી થઇ છે. સૂત્રો દ્વારા મળતી માહિતી અનુસાર, રવિવારે બપોરે હત્યાનો આરોપી પ્રવિણ ઉર્ફે ભોલો માત્ર 30 જ સેકન્ડમાં જેલની 25 ફૂટ ઊંચી દીવાલ કૂદીને ફરાર થઇ ગયો હતો. હાલ, પોલીસે કેદીને શોધવાની તજવીજ હાથ ધરી છે. પ્રવિણ ઉર્ફે ભોલા પર હત્યાનો ગુનો છે. ઉલ્લેખનીય છે કે, સાબરમતી જેલમાં આતંકવાદીઓ પણ કેદ છે, ત્યારે જેલ સત્તાધીશોની બેદરકારી ગંભીર બાબત બની છે.